cyanic-selkie/wikianc huggingface dataset:
கூடு ஆய்வுச் சந்திப்பு
கூடு ஆய்வுச் சந்திப்பு: நாமக்கல்லில் செயல்பட்டு வரும் இலக்கிய அமைப்பு இது. எழுத்தாளர் பெருமாள்முருகன் ஒருங்கிணைப்பாளராக இருந்து இவ்வமைப்பைச் செயல்படுத்தி வருகிறார். தமிழ் இலக்கியம் இளங்கலை, முதுகலை பயிலும் மாணவர்களும் எம்.பில்., பிஎச்.டி. ஆய்வு மாணவர்களும் இதன் முக்கிய உறுப்பினர்கள். நாமக்கல், சேலம், திருச்சி, ஈரோடு ஆகிய மாவட்டங்களில் வசிக்கும் தமிழின் நவீன எழுத்தாளர்கள் பலரும் இதன் செயல்பாடுகளில் பங்கேற்று வருகின்றனர். கல்விப் புலத்திற்கும் நவீன இலக்கியத்திற்கும் உள்ள இடைவெளியைக் குறைப்பதும் இலக்கிய உணர்வை மாணவர்களுக்கு உருவாக்குவதும் இவ்வமைப்பின் நோக்கமாகும்.
மாதந்தோறும் இரண்டாம் ஞாயிற்றுக்கிழமை மாலையில் இலக்கிய நிகழ்ச்சி நடைபெறுகின்றது. டிசம்பர் 2010 வரை நாற்பத்திரண்டு நிகழ்ச்சிகள் நடைபெற்றுள்ளன. பெருமாள்முருகனின் வீட்டு மொட்டை மாடியே கூட்டம் நடைபெறும் இடம். பொ. வேல்சாமி, பிரபஞ்சன், பா. செயப்பிரகாசம், வீ. அரசு, ஆனந்த், க.வை. பழனிசாமி, ஜெயமோகன், மோகனரங்கன், காசிமாரியப்பன் உள்ளிட்ட பல எழுத்தாளர்கள் பங்கேற்றுச் சிறப்புரை நல்கியுள்ளனர்.
சிறுகதை, கவிதை வாசிப்பு, ஆய்வுக் கட்டுரைகள் வழங்கல், நூல் அறிமுகம், சிறப்புப் பேச்சு எனப் பல வகைகளில் இந்நிகழ்வு ஏறத்தாழ நான்கு மணி நேரம் நடைபெறுகின்றது. முதலாண்டு நிறைவை ஒட்டி நாமக்கல் ஓய்வூதியர் சங்கக் கட்டிட அரங்கில் ஒருநாள் கருத்தரங்கை இவ்வமைப்பு நடத்தியது. மூன்றாண்டு முடிவை முன்னிட்டு 'உரைநடைப் பயிலரங்கம்' ஒன்றை நாமக்கல் காமராசர் மேல்நிலைப்பள்ளியில் இவ்வமைப்பு நடத்தியது. மோகனூர் சுப்பிரமணியம் கலை அறிவியல் கல்லூரியில் சென்னை காவ்யா அறக்கட்டளையுடன் இணைந்து 'நாமக்கல் மாவட்ட நாட்டுப்புறத் தெய்வங்கள்' என்னும் தலைப்பில் ஒருநாள் கருத்தரங்கை இவ்வமைப்பு நடத்தியது. அக்கருத்தரங்கக் கட்டுரைகள் ' நாமக்கல் தெய்வங்கள்' என்னும் தலைப்பில் நூலாக வெளிவர உள்ளது.
ஆர்வமுடையோர் பங்கேற்க அழைப்பு விடுக்கும் இவ்வமைப்பிற்குத் தலைவர், செயலர் போன்ற பொறுப்பாளர்கள் எவரும் இல்லை. அனைவரின் ஆலோசனைகளையும் பரிசீலித்துச் சாத்தியமானால் நடைமுறைப்படுத்தும் செயல்முறையைக் கொண்டுள்ளது.
பகுப்பு: தமிழ் இலக்கிய அமைப்புகள்
புத்தளம்
புத்தளம் (ஆங்கிலம்: Puttalam, පුත්තලම) இலங்கையின் மேற்குக் கடற்கரையை அண்டியுள்ள ஒரு நகரம் ஆகும். இது வடமேல் மாகாணத்தில் நகர சபை ஆட்சிக்கு உட்பட்டு அமைந்துள்ளது. இது அதே பெயரையுடைய புத்தளம் மாவட்டத்தின் தலைநகரமும் ஆகும்.
கொழும்பில் இருந்து வடக்கு நோக்கி 130 வது கி.மீ (81 மைல்) தூரத்தில் கடல் நீரேரியைத் தொட்டவாறு காட்சி தரும் நகரம் புத்தளம். கல்பிட்டி நகரையும் புத்தளம் நகரையும் இணைத்து 28 கி.மீ (17 மைல்) நீண்டு கிடக்கும் கடல்நீர் ஏரி புத்தளம் நகரை அண்மித்ததாகத்தான் தனது இறுதி எல்லையைப் பூர்த்தி செய்கிறது. புத்தளம் நகரிற்கும், கல்பிட்டிக்கும் இன்னும் பல கிராமங்களுக்கும் உயிரோட்டமான அழகைத் தருவதில் இக்கடல் நீர் ஏரிக்கு முக்கிய பங்குண்டு. உள் நாட்டிற்குள் அமைந்த மிகப் பெரிய நீர்ப் போக்குவரத்துப் பாதைகளில் ஒன்றாக இதைக் குறிப்பிட முடியும். ஆங்கிலேயர் காலத்தின் பிற்பகுதியில் கொழும்பிலிருந்து கல்பிட்டி வரை தரைப்பாதை திறக்கப்பட்டதன் பின்னர்தான் இந்நீர்ப் போக்குவரத்து படிப்படியாக நிறுத்தப்பட்டது. புத்தளம் நகரின் பெயர் தான் மாவட்டத்தின் பெயருமாகும். புத்தளம் என்பது நகரையும் குறிக்கிறது மாவட்டத்தையும் குறிக்கிறது. சிலாபம், குருநாகல் நகரங்கள் பெற்றுக்கொள்ளாத பல முக்கியத்துவம் நவீன வரலாற்றில் புத்தளம் பெறக்கூடியதாக இருந்தது ஒரு குறிப்பிடத்தக்க விடயம்.
இன்று புத்தளம், கல்பிட்டி இரண்டும் முசுலிம்களைப் பெரும்பான்மையாகக் கொண்ட கடலோர நகரங்களாகவும், வர்த்தக நகரங்களாகவுமே தலைநிமிர்ந்து நிற்கின்றன. சிறிய, பெரிய அளவில் பலநூறு கிராமங்கள் ஒன்றிணைந்து கைத்தொழில், கல்வி, வர்த்தகம், மீன்பிடி, உப்பு உற்பத்தி, இறால் பண்ணை என்று பல்வேறு தொழில்களில் ஈடுபட்டு இந்த மாவட்டத்தின் வளர்ச்சியில் பங்கேற்றுவருகின்றன.
வரலாறு
இலங்கையில் குடியேற்றம் ஆரம்பமாவதற்கு முதல்வராக இருந்த விசயன் மற்றும் அவனுடைய சகாக்கள் இந்தியாவிலிருந்து இலங்கைக்கு வந்திறங்கியது புத்தளம் மாவட்டத்தில் அமைந்துள்ள தம்ப பன்னி பிரதேசத்திலேயேயாகும். மேலும் விசயன் அரசனாவதற்கு உதவிபுரிந்ததாக கூறப்படும் குவேனி என்பவளின் இருப்பிடமும் இப்பிரதேசத்திலேயே இருந்துள்ளது. பிற்காலத்தில் விசய அரசர் இந்தியாவிலிருந்து வரவழைக்கப்பட்ட 'புத்தகச்சான' எனும் இளவரசியை திருமணம் செய்ததால் அங்கிருந்து சென்ற குவேணி தோணிகல எனும் பிரதேசத்தில் வாழ்ந்ததாக கதைகளில் கூறப்படுகின்றது. இப் பிரதேசத்திலேயே இலங்கையின் மிக நீண்ட கல் வெட்டும் காணப்படுகின்றது. இது புத்தளம் மாவட்டத்தில் ஆனமடுவ பிரதேசத்தில் அமைந்துள்ளது.
12ம் நூற்றாண்டின் பின்னர் மத்திய மலை நாட்டிலும் குருநாகல் இராச்சியத்திலும் ஏற்பட்ட பல மாற்றங்களுக்கும் குருநாகல் உட்பட மத்திய மலை நாட்டிற்குத் தேவையான கடல் வழிப்பாதை, துறைமுகம், பொருட்களைக் களஞ்சியப்படுத்தல், சிங்கள அரசர்களுக்கும் மக்களுக்கும் தேவையான ஆயுதங்கள், ஆடம்பரப் பொருட்கள், உணவுப்பதார்த்தங்கள், உள்ளூர் உற்பத்திகளை சந்தைப்படுத்தல், வெளி நாடுகளுக்கு அனுப்புதல், வெளிநாடுகளுடன் தொடர்புகளை வைத்துக் கொள்ளுதல் ஆகிய பல தேவைகளை புத்தளமும் கல்பிட்டியும் தான் நிறைவேற்றின. புத்தளம் உள்துறைமுகமாகச் செயற்பட்டது. கல்பிட்டி கிட்டத்தட்ட சர்வதேசத் துறைமுகமாக இருந்தது. இவற்றிற்கு சுமார் 20 அல்லது 30 மைல் தொலைவில் இரண்டாயிரம் ஆண்டு பழைமை வாய்ந்த குதிரை மலைத் துறைமுகம் அமைந்துள்ளது.
இந்த இரு நகரங்களினதும் துறைமுக வர்த்தக நடவடிக்கைகளும், கடல் வாணிபத்திற்கான வசதியும், புவியியல் ரீதியான அமைவிடமும், கேந்திர முக்கியத்துவமும் வரலாற்றில் எப்போதுமே உரோமர், பாரசீகர், பினீசியர், சபாயியர், அரேபியர் போன்றோரையும் பின்னர் போர்த்துக்கேயரையும், இடச்சுக்காரர்களையும், ஆங்கிலேயர்களையும் கவரத்தூண்டிய விடயங்களாக இருந்தன.
காலநிலை
சனவரி முதல் மார்ச்சு வரையும் சூன் முதல் செப்டம்பர் வரையிலான ஒரு குறுகிய உலர் பருவத்தில் மற்றும் இரண்டாவது உலர் பருவத்தில் வெப்பமான நிலவியல் காலநிலை உள்ளது. மழைக்காலத்துக்கு அக்டோபர் முதல் திசம்பர் வரை முக்கியமாக உள்ளது. வெப்பநிலை இடையே உள்ள சிறிய வேறுபாடுகள் ஆண்டு முழுவதும் நிலைத்து நிற்கிறது.
பொருளாதாரம்
தெங்கு முக்கோண பிரதேசத்திற்குட்பட்ட தெதுறு ஓயா மற்றும் மா ஓயா வரையிலான பிரதேசமானது தெங்கு உற்பத்தியில் சிறந்து விளங்குவதடன் அதற்கான சிறந்த மண்வளமும் இங்கு காணப்படுகிறது. புராதன அரசர்கள் காலத்தில் நிர்மாணிக்கப்பட்ட தப்போவ, தினிபிட்டிய, கரவிட்ட, கட்டுப்பொத, கொட்டுக்கச்சிய மற்றும் இங்கினிமிட்டிய ஆகிய நீர்பாசன முறைமையின் கீழ் இன்றும் கூட நெற் செய்கை வெற்றிகரமாக மேற்கொள்ளப்படுவதோடு நீர்பாசன முகாமைத்துவ திட்டத்தின் கீழ் புதுப்பிக்கபட்ட நீலபெம்ம மற்றும் ரதவிபெந்தி கால்வாயினைச் சார்ந்தும் நெற்ச் செய்கை செய்யப்படுகிறது. உப்பு உற்பத்தியும் இம்மாவட்டதத்தில் சிறந்து விளங்குவதோடு இறால் வளர்ப்பும் பொருளாதார ரீதியாக இலாபமீட்டக்கூடிய தொழிலாக காணப்படுகிறது. புத்தளம் மாவட்டத்திட்குட்பட்ட சிறுகடலானது இறால் வளர்ப்பிற்கு மிகவும் பொருத்தமானதாக உள்ளதால் பெருமளவிலான அந்நிய செலாவணியை இதன் மூலம் பெற்றுக் கொள்ள முடிகிறது. வென்னப்புவையிலிருந்து கற்பிட்டி வரையான கடல் பிரதேசத்தில் மீன்கள், அட்டைகள், சிப்பிகள், போன்ற கடல் சார் வளங்கள் நிறைந்து காணப்படுவதோடு, மீன்பிடித் தொழிலும் சிறந்து விளங்குகிறது. மேலும் இப்பிரதேசத்திலுள்ள மண்வளம் மரக்கறிச்செய்கைக்கு உகந்ததாக காணப்படுகிறது. வனாத்தவில்லு பிரதேசத்தில் மரமுந்திரிகைச் செய்கை பெருமளவில் மேற் கொள்ளப்படுகிறது. இப்பிரதேசத்திற்கு அண்மையிலுள்ள எலுவன்குளம் பகுதியில் சீமெந்து உற்பத்திக்கான சுண்ணாம்பு மூலப் பொருட்கள் காணப்படுகின்றன. HOLCIM சீமெந்து தயாரிப்பு புத்தளம் நகரின் மிகப்பெரிய உற்பத்தி திறன் கொண்ட தொழிற்சாலைகளில் ஒன்று.
போக்குவரத்து
புத்தளம் மாவட்டதின் முக்கிய நகரங்களுக்கு என்று மூன்று அகன்ற நெடுஞ்சாலைகள் உள்ளன. நீர்கொழும்பு வழியாக கொழும்பு உடன் புத்தளம் இணைக்கும் A3. குருநாகல் வழியாக கண்டி உடன் புத்தளம் இணைக்கும் A10, மற்றும் அனுராதபுரம் வழியாக திருகோணமலை உடன் புத்தளம் இணைக்கும் A12.
தினசரி பேருந்து போக்குவரத்து வசதிகள் தலைநகர் கொழும்பு, குருநாகல், கண்டி, மற்றும் அனுராதபுரம் போன்ற நகரங்கழுக்கு கிடைக்கின்றன. நீர்கொழும்பு வழியாக இருந்து கொழும்பு புத்தளம் இடையே ஒரு தொடருந்து சேவையும் உள்ளது.
கல்வி
புத்தளத்தில் உள்ள பாடசாலைகள்:
ஒரு திறந்த பல்கலைக்கழகமும், மகிந்தோதய விஞ்ஞான கல்லூரியும் உள்ளது.
மின்சாரம் உற்பத்தி
சேகுவந்தீவு லிமிட்டெட், விடத்தமுனை வின்ட் பவர் நிறுவனமும் சேர்ந்து $ 55 மில்லியன் முதலீட்டில் புத்தளம் பகுதியில் 20 மெகாவாட்கள் மின்சாரம் உற்பத்தி செய்வற்கு 25 காற்றாலைகளைப் பராமரிக்கிறது.
நுரைச்சோலை முன்னுற்பத்தி நிலையம் இலங்கையில் ஒரு பெரிய அனல் மின் நிலையமாக உள்ளது. கட்டுமான அமைப்பு வசதி முதலில் 2006 மே 11 இல் தொடங்கியது முதல் 300 மெகாவாட் உற்பத்தி கட்டம் முடிந்ததும், 2011 மார்ச் 22 அன்று சனாதிபதி மகிந்த இராசபட்ச தலைமையில் செயட்பாட்டை நியமித்தது. இலங்கை மின்சார சபையின் தகவல் படி, அமெரிக்க $455 மில்லியன் மதிப்பீட்டில் முதல் கட்டமாக ஆண்டுதோறும் 1.7 TWh (TeraWatt Hour) மின்சாரம் உருவாக்குகிறது; 2011இன் மதிப்பின் படி 11.5 TWh மின் உற்பத்தி இலங்கை நாட்டின் மொத்த உற்பத்தியில் பங்கு வகிக்கின்றது. எல்லா உற்பத்தியும் ஆலையில் இருந்து 115 கி.மீட்டர் (71 மைல்) தொலைவில் உள்ள வேயாங்கொடையின் சேமிப்பு தளத்துக்கு 220-கிலோவுவோற்று கம்பியின் வழியாக அனுப்பப்படுகிறது.
மதம்
புத்த மற்றும் கிறித்தவ மதத்தவர்கள் அதிகமானோர் நகரின் வெளியே வசிக்கும் வேளை, நகர்ப்புற பகுதிகளில் முசுலிம்கள் (95%) செறிந்து வாழ்கின்றனர். இந்துக்கள் சிறுபான்மையாக உள்ளனர். அனைத்து மத வழிபாட்டு தலங்களும் நகர எல்லைக்குள் அமைக்கப்பட்டுள்ளன.
கட்டிடக் கலையழகுடன் கூடிய புத்தளம் முசுலிம்களின் பெரிய பள்ளிவாசல் நூற்றாண்டு கால வரலாற்றை உள்ளடக்கியுள்ளது.
மேற்கோள்கள்
பகுப்பு:புத்தளம் மாவட்டத்தில் உள்ள ஊர்கள் பகுப்பு:இலங்கை மாவட்ட தலைநகரங்கள்
நாகமுகுந்தன்குடி நாகநாதசுவாமி கோயில்
நாகமுகுந்தன்குடி நாகநாதசுவாமி கோயில் தமிழ்நாட்டில் சிவகங்கை மாவட்டம், நாகமுகுந்தன்குடி என்னும் ஊரில் அமைந்துள்ள சிவன் கோயிலாகும்.
கோயில் அமைப்பு
இக்கோயிலில் நாகநாதர், சௌந்தரநாயகி சன்னதிகளும், பிள்ளையார், முருகன், சூரியன், பைரவர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் காரணாகம முறைப்படி இரண்டு காலப் பூசைகள் நடக்கின்றன.
மேற்கோள்கள்
பகுப்பு:சிவகங்கை மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வல்லிபுரம்
வல்லிபுரம் என்பது இலங்கையின் வடபகுதியிலுள்ள யாழ்ப்பாணக் குடாநாட்டின் கிழக்குக் கடற்கரையோரமாக அமைந்துள்ள ஒரு ஊராகும். இப்பொழுது இது மிகவும் குடித்தொகை அடர்த்தி குறைந்த இடமாக உள்ளது. பழங்காலத்தில் இவ்விடத்தில் முக்கியமான குடியிருப்புக்கள் இருந்ததற்கான தொல்பொருட் சான்றுகள் கிடைத்துள்ளன. இதனையும், வேறு இலக்கிய ஆதாரங்களையும் முன்வைத்து, சிங்கைநகர் என்று குறிப்பிடப்படுகின்ற யாழ்ப்பாண அரசின் தலைநகரமே வல்லிபுரம் என்று சில ஆய்வாளர்கள் கூறுகிறார்கள். இவ்விடத்தில் பிரபலமான வல்லிபுர ஆழ்வார் கோயில் ஆலயமும் உண்டு.
வெளி இணைப்புகள்
9.78472°N, 80.23917°W
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும் பகுப்பு:தமிழர் இடையே பௌத்தம் பகுப்பு:யாழ்ப்பாண மாவட்டம்
ஐன்ரிக் ஏர்ட்சு
ஐன்ரிக் ருடோல்ஃப் ஏர்ட்ஃசு  (ஹைன்ரிக் ருடால்ஃப் ஹெர்ட்ஸ், Heinrich Rudolf Hertz, பெப்ரவரி 22, 1857 – சனவரி 1, 1894) ஓர் செருமானிய இயற்பியலாளர் ஆவார். மாக்ஸ்வெல்லின் ஒளியின் மின்காந்த அலைக் கொள்கையை விளக்கி விரிவுபடுத்தினார். வானொலி அலைகளை உருவாக்கவும் கண்டறியவும் கூடிய உபகரணங்களை கட்டமைத்து மின்காந்த அலைகளின் இருப்பை பலரும் ஒப்பும் வண்ணம் எடுத்துக் காட்டிய முதல் அறிவியலாளர் ஆவார். மின்காந்தவியலில் இவரது பங்களிப்பை நினைவுகூர்ந்து போற்றும் வண்ணம் அதிர்வெண் அலகிற்கு இவரது பெயர் இடப்பட்டுள்ளது. ஒரு ஏர்ட்சு (குறியீடு:Hz) என்பது காலமுறை நிகழ்வொன்றில் ஓர் வினாடிக்கு ஒரு சுழற்சி ஆகும்.
மேற்கோள்கள்
பகுப்பு:1857 பிறப்புகள் பகுப்பு:செருமானியக் கண்டுபிடிப்பாளர்கள் பகுப்பு:1894 இறப்புகள் பகுப்பு:செருமானிய இயற்பியலாளர்கள்
ஈட்டத் தொகை மேலாண்மை
ஈட்டத் தொகை மேலாண்மை (Earned value management) என்பது செயற்றிட்ட நடப்புகளை அளக்கும் ஒரு செயற்றிட்ட மேலாண்மை நுட்பமாகும்.
ஏனென்றால் ஈட்டத் தொகை மேலாண்மை பின்வரும் அளவீடுகளையெல்லாம் இணைக்க முடிகிற ஒன்றாகவுள்ளது:
பகுப்பு:மேலாண்மை பகுப்பு:செயற்திட்ட மேலாண்மை பகுப்பு:உற்பத்தியும், தயாரிப்பும்
சாகிரேப்
சாகிரேப் (Zagreb), குரோசியா நாட்டின் தலைநகரமும் மிகப்பெரிய நகரமும் ஆகும். இது நாட்டின் வடமேற்குப் பகுதியில் சாவா ஆற்றங்கரையில் மெட்வெட்னிக்கா மலைச் சரிவில் அமைந்துள்ளது. கடைசியாக நடைபெற்ற மக்கட்தொகைக் கணக்கெடுப்பின் படி 2011 இல் சாகிரேப்பின் மக்கட்தொகை 686,568 ஆகும். இதன் மாநகர மக்கட்தொகை 792,875 ஆகவும் சாகிரேப் பெருநகரப் பகுதியின் மக்கட்தொகை 1,288,000 ஆகவும் மதிப்பிடப்பட்டுள்ளது.
மேற்கோள்கள்
பகுப்பு:குரோவாசியா பகுப்பு:ஐரோப்பியத் தலைநகரங்கள்
வட கொரியா அணு ஆயுதச் சோதனை 2017
வட கொரியா தனது ஆறாவது அணு ஆயுதச் சோதனையை 2017 ஆம் ஆண்டு செப்டம்பர் 3 ஆம் நடத்தியது. சப்பான் நாட்டு வெளியுறவுத்துறை அமைச்சகமும் வட கொரியாவில் அணு ஆயுதச் சோதனை நிகழ்ந்திருப்பதை உறுதிப்படுத்தியது. ஐக்கிய அமெரிக்க நில அளவாய்வுத் துறை (USGS) வட கொரியாவின் கில்ஜு தேசத்தில் உள்ள வட ஆம்க்யாக் மாகாணத்தில் உள்ள புங்க்யே-ரி அணு ஆயுதப் பரிசோதனை மையத்திற்கு மிக அருகாமையில் 6.3 அளவுக்கு நிலநடுக்கம் ஏற்பட்டிருக்கக்கூடும் என்பதைக் கண்டறிந்தது. தென் கொரிய அதிகாரிகள் மட்டத்தில் நில நடுக்கமானது செயற்கையாக உருவாக்கப்பட்டது போன்றும், அணு ஆயுதச் சோதனை நிகழந்திருப்பதையொத்த நிகழ்வாக தோற்றமளிப்பதாகவும் அறிக்கை வெளியிட்டனர். இதே போன்று, சீனாவும் இந்த நிலநடுக்கத்தை உணர்ந்திருப்பதாகவும் தெரிவித்தனர். பல நிமிட நேரங்களுக்குப் பிறகு, மிகப்பெரிய குழிவு ஏற்படுவதை வைத்தும் அணு ஆயுதச் சோதனை நிகழ்த்தியிருப்பது உண்மை என அறியப்படுகிறது.
வரலாறு
வட கொரியா தாங்கள் வெடித்துப் பார்த்தது ஒரு மிகப்பெரும் அழிவு சக்தி கொண்ட ஐதரசன் குண்டு எனவும், இத்தகைய ஐதரசன் குண்டினை கண்டம் விட்டுக் கண்டம் தாண்டும் ஏவுகணையில் (ICBM) நிரப்பி அனுப்ப இயலும் எனவும் கூறியுள்ளது. வட கொரியா தனது அறிவிப்பில், போர்க்களங்களில் இதன் விளைவானது இன்னும் வேறுபட்ட நிலையில் இருக்கலாம் எனவும், இதன் வெடிக்கும் திறன் பத்து கிலோடன் முதல் 100 கிலோ டன் வரை மாற்றியமைக்கப்பட இயலும் எனவும், இன்னும் அதிக உயரங்களில் கூட மிக அதிக சக்தி வாய்ந்த தாக்குதல்களுக்காக (அணுக்கரு மின்காந்தத் துடிப்பு) இக்குண்டினைப் பயன்படுத்தலாம் எனவும் தெரிவித்துள்ளது. பின்பு வெளியிடப்பட்ட ஒரு தொழில்நுட்பவியல் அறிவிப்பு, இந்த சாதனத்தை "இரு கட்ட வெப்ப-அணுவாயுதம்" என்று அழைத்தது. மேலும் சோதனை அளவீட்டுகள் வடிவமைப்பு விவரக்குறிப்புடன் முற்றிலும் இணக்கமாக இருந்தன என்றும் சோதனைத் தளத்தில் கதிரியக்க பொருட்கள் எதுவும் கசிந்திருக்கவில்லை என்றும் கூறியுள்ளது.
வட கொரியத் தலைவர் கிம் சாங்-உன் போர்க்கள பயன்பாட்டிற்கான வெப்ப அணு ஆயுதத்தை ஒத்த ஒரு சாதனத்தை ஆய்விடுவதைப் போன்று தோற்றமளிக்கும் ஒரு ஒளிப்படமானது பிரித்தானிய ஒலிபரப்பு நிறுவனத்தால் (பிபிசி) அணு ஆயுதச் சோதனை நிகழ்த்தப்பட்ட நாளான செப்டம்பர் 3 ஆம் தேதியன்று வெளியிடப்பட்டுள்ளது.
விளைவு மதிப்பீடு
தென் கொரிய பாராளுமன்றத்தின் பாதுகாப்புக்குழு தலைவரான கிம் யங்-ஊ வட கொரியாவினால் நடத்தப்பட்ட அணு ஆயுதச் சோதனையின் விளைவு மதிப்பானது அல்லது 100 கிலோடன்கள் டிரைநைட்ரோடொலுவீன் வெடிபொருளுக்குச் சமானமானது என்கிறார். செப்டம்பர் 3 ஆம் தேதி, தென் கொரியாவின் காலநிலை முகமையான கொரிய வானிலை ஆய்வு நிருவாகமானது அணு ஆயுத வெடிப்பின் விளைவு மதிப்பானது, 50 முதல் 60 கிலோடன்கள் வரை இருக்கும் என்று அனுமானிக்கப்பட்டது. மாறாக, சுயேச்சையான நிலநடுக்க கண்காணிப்பு முகமையான NORSAR இந்த வெடிப்பின் விளைவு மதிப்பானது 120 கிலோடன்களாக இருக்கும் என்று நிலநடுக்க எண் மதிப்பான 5.8 இலிருந்து மதிப்பிட்டுள்ளது. . செருமனியில் உள்ள புவிஅறிவியல் மற்றும் இயற்கை வளங்களுக்கான ஃபெடரல் நிறுவனமானது, 6.1 என்ற எண் மதிப்பிலிருந்து இன்னும் உயர்ந்த சில நுாறு கிலோ டன்கள் என்ற மதிப்பீட்டினை வருவித்துள்ளது.
சீனாவின் அறிவியல் மற்றும் தொழில்நுட்ப பல்கலைக்கழகம் அணு ஆயுதச் சோதனை நிகழ்த்தப்பட்ட இடத்தை 41.2982°N, 129.0742°W எனவும், நடந்த ரேம் 03:30 UTC எனவும், நிகழ்வு நடந்த இடமானது முந்தைய நான்கு சோதனைகள் (2009, 2013, சனவரி 2016 மற்றும் செப்டம்பர் 2016) நிகழ்த்தப்பட்ட இடத்திற்கு சில நுாறு மீட்டர்கள் துாரத்தில் தான் உள்ளது எனவும், விளைவிக்கப்பட்ட வெடிப்பு மதிப்பானது 108.1 ± 48.1 கிலோ டன்கள் எனவும் தங்களது அறிக்கையில் தெரிவித்துள்ளது.
மேற்கோள்கள்
பகுப்பு:2017 நிகழ்வுகள் பகுப்பு:வட கொரியா பகுப்பு:அணுகுண்டு சோதனைகள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
நாகரூர்
நாகரூர் (Nagaroor) என்பது இந்தியாவின் கேரளா மாநிலத்தில் உள்ள திருவனந்தபுரம் மாவட்டத்தில் இருக்கும் ஒரு கிராமம் ஆகும்.
புவியியல் அமைப்பு
8°44′0″ வடக்கு 76°51′0″ கிழக்கு என்ற அடையாள ஆள்கூறுகளில் நாகரூர்  கிராமம் பரவியுள்ளது.
மக்கள் தொகையியல்
இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி நாகரூர் கிராமத்தின் மக்கள் தொகை 14,854 ஆகும். இம்மக்கள் தொகையில் 6942 ஆண்கள் மற்றும் 7912 பெண்கள் ஆவர்.
நாகரூரில் கிராம அலுவலகம், பதிவாளர் அலுவலகம், அஞ்சல் அலுவலகம் முதலான அரசு அலுவலகங்கள் காணப்படுகின்றன.
குஞ்சிகல் அருவி
குஞ்சிகல் அருவி (Kunchikal Falls) என்பது இந்திய மாநிலமான கருநாடகாவின் சிமோகா மாவட்டத்தில் மஸ்திகட்டே அருகே நிடகோடு கிராமத்தில் அமைந்துள்ளது. உலக அருவிகளின் தரவுத்தளத்தின்படி குஞ்சிகல் நீர்வீழ்ச்சி பாறைக் கற்களால் கீழே விழுகிறது. இதன் வீழ்ச்சியின் மொத்த உயரம் 455 மீட்டர் (1493 அடி) ஆகும்.
இந்த அருவி வராகி ஆற்றின் மூலம் உருவாகிறது. சிவமோகா மாவட்டம் மஸ்திகட்டே அருகே மணி அணையும், நிலத்தடி மின் உற்பத்தி நிலையமும் கட்டப்பட்ட பின்னர், இந்த அருவிக்கான நீர் ஆதரம் வெகுவாகக் குறைந்து விட்டது. மழைக்காலங்களில் (சூலை-செப்டம்பர்) மட்டுமே இங்கு நீர் காணப்படும். அருவி தடைசெய்யப்பட்ட பகுதிக்குள் இருப்பதால், இதனை பார்வையிட அனுமதி பெறவேண்டியது அவசியமாகும். கொசங்கடி கிராமத்தில் (சுமார் 15 கி.மீ தூரத்தில்) அனுமதிச்சீட்டு வழங்கப்படுகிறது. குஞ்சிகல் அருவியிலிருந்து 138 கி.மீ (86 மைல்) தொலைவில் மங்களூர் விமான நிலையம் உள்ளது.
வெளி இணைப்புகள்
பகுப்பு:கர்நாடக அருவிகள் பகுப்பு:Coordinates on Wikidata
ஜான் கிளெண்டெனன்
ஜான் கிளெண்டெனன் (John Glendenen , பிறப்பு: சூன் 20 1943), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 21 முதல்தர துடுப்பாட்டப் போட்டிகளிலும், 31 ஏ-தர துடுப்பாட்டப் போட்டியிலும் கலந்து கொண்டுள்ளார். 1992-1993 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான் கிளெண்டெனன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 13, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1943 பிறப்புகள் பகுப்பு:டர்ஹாம் துடுப்பாட்டக்காரர்கள் பகுப்பு:கம்பர்லாந்து துடுப்பாட்டக்காரர்கள் பகுப்பு:1965 பிறப்புகள் பகுப்பு:வாழும் நபர்கள்
நெடுவயல் நவநீதகிருஷ்ணசுவாமி கோயில்
நெடுவயல் நவநீதகிருஷ்ணசுவாமி கோயில் தமிழ்நாட்டில் திருநெல்வேலி மாவட்டம், நெடுவயல் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் நவநீத கிருஷ்ண சுவாமி சன்னதி உள்ளது. இக்கோயில் முதன்மைத் திருக்கோயில் அக்தார் பிள்ளை குடும்ப கட்டுப்பாட்டில் உள்ளது. மரபுவழி அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. புரட்டாசி மாதம் கருடசேவை முக்கிய திருவிழாவாக நடைபெறுகிறது.மார்கழி மாதம் பஜனை நடைபெறும்
மேற்கோள்கள்
பகுப்பு:திருநெல்வேலி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பொம்மிரெட்டி நாகிரெட்டி
'''பி. நாகிரெட்டி''' என அழைக்கப்படும் பொம்மிரெட்டி நாகிரெட்டி (ஆங்கிலம்:Bommireddy Nagi Reddy) (டிசம்பர் 2 1912 - பெப்ரவரி 25 2004) இவர் ஒரு திரைப்படத் தயாரிப்பாளர், பத்திரிகையாளர்,  தொழிலதிபர் மற்றும் சமூக சேவகரும் ஆவார். வெங்காய ஏற்றுமதியாளராக வாழ்க்கையைத் தொடங்கிய நாகிரெட்டி, தென்கிழக்கு ஆசியாவிலேயே பிரமாண்டமான விஜயா- வாகினி ஸ்டூடியோவை உருவாக்கினார். பாதாள பைரவி, மிஸ்ஸியம்மா, எங்கவீட்டுப்பிள்ளை உள்பட 50 வெற்றிப் படங்களைத் தயாரித்தவர்.
வரலாறு
நாகிரெட்டி ஆந்திர மாநிலத்தில் கடப்பை மாவட்டம் பொட்டிம்பாடு என்ற கிராமத்தில் டிசம்பர் 2, 1912-ம் ஆண்டு பிறந்தார். இவரது குடும்பம் பிறகு சென்னையில் குடியேறியது. இவருடைய தந்தை, வெளிநாடுகளுக்கு வெங்காயம் முதலான விவசாய விளைபொருட்களை ஏற்றுமதி செய்து வந்தார். இந்த தொழிலில் நாகிரெட்டி தமது 18-வது வயதில் ஈடுபட்டார். ஒரு முறை, வெங்காயம் ஏற்றிச்சென்ற கப்பல் கடலில் மூழ்கியதால் நட்டம் ஏற்பட்டது. எனவே 'பி.என்.கே' என்ற அச்சகத்தை தொடங்கினார். 'ஆந்திரஜோதி' என்ற தெலுங்கு மாத இதழைத் தொடங்கினார். நாகிரெட்டியின் மனைவி பெயர் சேசம்மா. வேணுகோபாலரெட்டி, விசுவநாத் ரெட்டி, வெங்கட்ராம ரெட்டி என்ற 3 மகன்களும் ஜெயம்மா, சாரதா என்ற 2 மகள்களும் உள்ளனர்.
இதழியலாளர்
குழந்தைகளுக்காக தெலுங்கில் 'சந்தமாமா' என்ற சிறுவர் இதழைத் தொடங்கினார். இது பின்னர் 'அம்புலிமாமா' என்ற பெயரில் தமிழில் வெளியிடப்பட்டது. அது வெற்றியடையவே, பல்வேறு மொழிகளிலும் வெளியாயிற்று. ஆந்திராவைச் சேர்ந்த சக்ரபாணி என்ற எழுத்தாளர் அம்புலிமாமா இதழில் கதை எழுதி வந்தார். அப்போது நாகிரெட்டியுடன் அறிமுகம் ஏற்பட்டது. இருவரும் நெருங்கிய நண்பர்கள் ஆனார்கள். இருவரும் சினிமாத்துறையில் ஈடுபட விரும்பினர். அப்போது மூல நாராயண சுவாமி என்பவர் நடத்தி வந்த வாகினி ஸ்டுடியோஸ் கடும் நெருக்கடியிலிருந்ததை அறிந்து அதை குத்தகைக்கு எடுத்து நடத்த ஆரம்பித்தனர். பின்னர், தன்னுடைய விஜயா புரொக்டக்சன்ஸ்ஸையும் சேர்த்து வடபழனி அருகே நிலம் வாங்கி, "விஜயா-வாகினி ஸ்டுடியோ" என்ற பெயரில் படபிடிப்பு அரங்கத்தைத் தொடங்கினார்கள்.
திரைப்படத் தயாரிப்பாளர்
இங்கு தயாரான படங்கள் வெற்றிகரமாக ஓடின. நாகிரெட்டியின் மகள் பெயர் விஜயா. அவர் பெயரால் 'விஜயா புரொடக்ஷன்ஸ்' என்ற திரைப்படத் தயாரிப்பு நிறுவனத்தை நாகிரெட்டியும், சக்ரபாணியும் தொடங்கி, 'பாதாள பைரவி' என்ற படத்தைத் தயாரித்தனர். என். டி. ராமராவ், கே. மாலதி, கிரிஜா, எஸ். வி. ரங்காராவ் ஆகியோர் நடித்த இந்தப்படம், தமிழிலும், தெலுங்கிலும் ஒரே சமயத்தில் தயாராகியது. தமிழ்ப்படத்துக்கான வசனத்தையும், பாடல்களையும் தஞ்சை ராமையாதாஸ் எழுதினார்.
இசை கண்டசாலா 17-5-1951-ல் வெளியான 'பாதாள பைரவி' தமிழ், தெலுங்கு இரண்டு மொழிகளிலும் வெற்றிப்படமாக அமைந்தது. பிறகு 'கல்யாணம் பண்ணிப்பார்' என்ற படத்தை நாகிரெட்டியும், சக்ரபாணியும் தயாரித்தனர். இந்தப் படத்தில் என்.டி.ராமராவ், ஜி.வரலட்சுமி ஜோடியாக நடித்தார்கள். சிறிய வேடங்களில் நடித்து வந்த சாவித்திரி, இப்படத்தில் இரண்டாவது கதாநாயகியாக நடித்துப் புகழ் பெற்றார்.
இந்தி படத்தில் திலீப்குமார் கதாநாயகனாக நடித்தார். இந்தப்படம், வடநாட்டில் பல ஊர்களில் வெள்ளி விழா கொண்டாடியது. பிறகு எம்.ஜி.ஆர் - ஜெயலலிதா நடித்த 'நம் நாடு' படத்தை 1969-ல் வெளியிட்டார். இந்த படமும் வெற்றிப் படமாகும். 1974-ல் சிவாஜிகணேசன் - வாணிஸ்ரீ நடித்த 'வாணி ராணி' படத்தையும் தயாரித்தார். தமிழ், இந்தி உள்பட பல மொழிகளில் 50-க்கும் மேற்பட்ட சினிமா படங்களை தயாரித்தார். வாகினி ஸ்டூடியோவின் பெயர், விஜயா -வாகினி ஸ்டூடியோ என்று பிறகு மாறியது.
தென்கிழக்கு ஆசியாவிலேயே பெரிய ஸ்டூடியோவாக இது திகழ்ந்தது. இந்த ஸ்டூடியோவிலும், நாகிரெட்டி தயாரித்த படங்களிலும் சக்ரபாணி பங்குதாரராக இருந்தார். சிறந்த நட்புக்கு எடுத்துக் காட்டாக இவர்கள் விளங்கினார்கள். அக்காலத்தில் தமிழ், தெலுங்கு, மலையாளம், கன்னடம் ஆகிய நான்கு மொழிப்படங்களும் சென்னையில்தான் தயாரிக்கப்பட்டன. ஸ்டூடியோக்கள் சென்னையில்தான் இருந்தன. ஆந்திராவில் ஒரு ஸ்டூடியோ கூட கிடையாது. ஆந்திராவில் முதல்-மந்திரிகளாக இருந்த சஞ்சீவரெட்டி, பிரமானந்தரெட்டி ஆகியோர், 'உங்கள் ஸ்டூடியோவை ஆந்திராவுக்கு கொண்டுவந்து விடுங்கள். எல்லா வசதிகளும் செய்து தருகிறோம்' என்று அழைத்தார்கள்.
இறுதிக்காலம்
ஸ்டூடியோ இருந்த இடங்களில் விஜயா மருத்துவமனை, விஜய சேச மகால் திருமண மண்டபம் ஆகியவற்றைக் கட்டினார். தென்னிந்தியத் திரைப்பட வர்த்தக சபைத் தலைவர், இந்திய திரைப்படக் கழகத் தலைவர் போன்ற பதவிகளை பல முறை வகித்தவர் நாகிரெட்டி. 2 பல்கலைக்கழகங்கள் நாகிரெட்டிக்கு டாக்டர் பட்டம் வழங்கின. பக்கவாத நோயால் பாதிக்கப்பட்ட நாகிரெட்டி தனது நினைவாற்றலை இழந்தார். 25-2-2004 அன்று சென்னையில் நாகிரெட்டி மரணம் அடைந்தார்.
இவற்றையும் காண்க
அம்புலிமாமா
வெளி இணைப்புகள்
பகுப்பு:தமிழ்த் திரைப்படத் தயாரிப்பாளர்கள் பகுப்பு:பத்திரிகையாளர்கள் பகுப்பு:தமிழகத் தொழிலதிபர்கள் பகுப்பு:தாதாசாகெப் பால்கே விருது பெற்றவர்கள் பகுப்பு:கலைமாமணி விருது பெற்றவர்கள் பகுப்பு:1912 பிறப்புகள் பகுப்பு:2004 இறப்புகள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:20 ஆம் நூற்றாண்டு இந்தியத் தொழிலதிபர்கள்
மதுரைப் பெருமருதனார்
thumb|200px|right|வேழ வெண்பூ மதுரைப் பெருமருதனார் சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது நற்றிணை 241.
இவரது மகனும் புலவர். பெயர் மதுரைப் பெருமருது இளநாகனார்.
நற்றிணை 241 சொல்லும் செய்தி
பொருளுக்காகப் பிரிந்தவர் நம்மை நினைப்பாரோ, மாட்டாரோ என்று சொல்லிக் கலங்குகிறாள்.
தலைவன் திரும்பிவிடுவேன் என்று சொல்லிச் சென்ற கூதிர் காலம் போய் முன்பனிக் காலம் வந்துவிட்டது. இப்போதும் அவர் வரவில்லையே!
பகுப்பு:சங்கப் புலவர்கள்
மாகநல் பிடாரி சந்தியம்மன் கோயில்
மாகநல் பிடாரி சந்தியம்மன் கோயில் தமிழ்நாட்டில் காஞ்சிபுரம் மாவட்டம், மாகநல் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பிடாரி சந்தியம்மன் சன்னதியும், காளியம்மன், அன்னம்மாக்கள், நாககன்னி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஆவணி மாதம் காப்புகட்டுதல் முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கூடுவாம்பூண்டி ஊராட்சி
கூடுவாம்பூண்டி ஊராட்சி (Kuduvampoondi Gram Panchayat), தமிழ்நாட்டின் விழுப்புரம் மாவட்டத்தில் உள்ள மேல்மலையூர் வட்டாரத்தில் அமைந்துள்ளது. இந்த ஊராட்சி, செஞ்சி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1973 ஆகும். இவர்களில் பெண்கள் 1022 பேரும் ஆண்கள் 951 பேரும் உள்ளனர்.
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ரமோன் மக்சேசே
ரமோன் டெல் பியேரோ மக்சேசே (Ramón del Fierro Magsaysay Sr., ஆகத்து 31, 1907 – மார்ச் 17, 1957) பிலிப்பீன்சு அரசியல்வாதி ஆவார். இவர் பிலிப்பீன்சின் ஏழாவது அரசுத்தலைவராக 1953 முதல் 1957 இல் இறக்கும் வரை பதவியில் இருந்தார். 1957 மார்ச் 17 இல் இவர் வானூர்தி விபத்தொன்றில் இறந்தார். தானுந்து இயந்தியக் கைவினைஞராகப் பணியாற்றிய மக்சேசே பசிபிக் போரில் கெரில்லாத் தலைவராக சிரப்பாகப் பணியாற்றியதை அடுத்து சம்பேலஸ் இராணுவ ஆளுநராக நியமிக்கப்பட்டார். பின்னர் இவர் லிபரல் கட்சியின் சம்பேலசு தொகுதிக்கான நாடாளுமன்ற உறுப்பினராக தேர்ந்தெடுக்கப்பட்டார். அரசுத்தலைவர் எல்பீடியோ கிரீனோவின் ஆட்சியில் தேசிய பாதுகாப்பு செயலாளராக நியமிக்கப்பட்டார். அதன் பின்னர் தேசியவாதக் கட்சியின் அரசுத்தலைவராக 1953 இல் தேர்ந்தெடுக்கப்பட்டார்.
மேற்கோள்கள்
பகுப்பு:1907 பிறப்புகள் பகுப்பு:1957 இறப்புகள் பகுப்பு:பிலிப்பைன்சின் குடியரசுத் தலைவர்கள் பகுப்பு:பிலிப்பீன்சின் அரசியல்வாதிகள்
மழவராயனேந்தல் ஊராட்சி
மழவராயனேந்தல் ஊராட்சி (Malavarayanendal Gram Panchayat), தமிழ்நாட்டின் சிவகங்கை மாவட்டத்தில் உள்ள திருப்புவனம் வட்டாரத்தில் அமைந்துள்ளது. இந்த ஊராட்சி, மானாமதுரை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1975 ஆகும். இவர்களில் பெண்கள் 983 பேரும் ஆண்கள் 992 பேரும் உள்ளனர்.இவ்வூரில் உள்ள புலியாருடைய அய்யனார் கோவிலில் பழமையான சுடுமண் குதிரை உள்ளது. அதன் மேல் அய்யனார் அமர்ந்துள்ளார்.இக்கோவிலில் உள்ள புலியாருடைய அய்யனார் மற்றும் கருப்பசாமி ,ராக்கச்சி அம்மன் சிலைகள் பழமையானவை.இவ்வூரில் முளைப்பாரி மற்றும் அய்யனார் கோவில் மாசி களரி திருவிழா ஆண்டுதோறும் நடைபெறும்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஜேம்ஸ் கொவான்ஸ்
ஜேம்ஸ் கொவான்ஸ்  ( James Gowans , பிறப்பு: ஏப்ரல் 23, 1872, இறப்பு: மார்ச்சு 14 1936), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1891 ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
ஜேம்ஸ் கொவான்ஸ் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 13, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1872 பிறப்புகள் பகுப்பு:1936 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பீட்டர் சிடில்
பீட்டர் சிடில் (Peter Siddle, பிறப்பு: 25 நவம்பர் 1984) ஆத்திரேலியத் தேர்வுத் துடுப்பாட்ட வீரர். இவர் ஆத்திரேலியத் துடுப்பாட்ட அணிக்காகவும், விக்டோரியா மாநில அணிக்காகவும் விளையாடும் ஒரு வலக்கை விரைவு வீச்சு பந்துவீச்சாளர் ஆவார்.
வாழ்க்கைக் குறிப்பு
பீட்டர் சிடில் ட்ரரல்கொன், விக்டோரியா மாநிலத்தில் பிறந்தார்
மேற்கோள்கள்
பகுப்பு:1984 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியத் துடுப்பாட்டக்காரர்கள் பகுப்பு:லன்காசையர் துடுப்பாட்டக்காரர்கள்
இரத்மலானை நந்தீசுவரம் கோயில்
திருநந்தீசுவரம் கோயில் இலங்கையின் கொழும்பு மாவட்டத்தில் இரத்மலானையில் அமைந்துள்ள இந்துக் கோயில் ஆகும். இரத்மலானையிலிருந்து கடற்கரையோரமாக ஒன்றரை கிலோமீற்றர் தொலைவில் ஜயசுமனாராம வீதியில் உள்ளது. இக்கோயிலில் மூலவராக இருப்பவர் சொர்ணா அம்பிகா சமேத நந்தீஸ்வரர் ஆவார்.
வரலாறு
இராமாயண காலத்தில் இராமன் வழிபட்ட சிவத்தலமாக இக்கோயிலைக் கருதுவர். இந்த ஆலயம் யாரால், எப்பொழுது எழுப்பப்பட்டது? எவ்வாறு தோன்றியது? என்பதை கண்டறியக்கூடிய சான்றுகள் கிடைக்கவில்லை. எனினும் கோட்டை அரசனாக இருந்த ஆறாம் பராக்கிரமபாகு காலத்தில் (1454 இல்) தொடகமுவே சிறீ ராகுல தேரர் என்ற சிங்களப் பெளத்த துறவி ‘சலலிஹினி சந்தேசய’ என்ற சிங்கள மொழிக் காவியத்தில் இந்த நந்தீசுவரர் ஆலயத்தில் நடைபெறும் பூசை, மற்றும் வழிபாட்டு முறைபாடுகளை பற்றி பாடியுள்ளார். பக்தர்கள் விரும்பும் இனிமையான தமிழ் மொழியில் இத்தலத்தின் மீது தோத்திரங்கள் பாடப்படும் என்றும் அவர் குறிப்பிட்டுள்ளார்.
போர்த்துக்கேயரினால் அழிப்பு
1505 இல் இலங்கைக்கு வந்த போர்த்துக்கேயர் 1518 ஆம் ஆண்டு இந்த நந்தீஸ்வரத்தை சேதமாக்கி அழித்தனர். அங்கு பூசைகள் நடத்தி வந்த குப்புசாமி என்ற குருக்களையும் அவரது குடும்பத்தினரையும் அதே இடத்திலேயே போர்த்துக்கேயர் கொலை செய்துள்ளனர். அவரது மகனை மதம் மாறுமாறு கூறி இழுத்துச் சென்றனர். அதன்பின் அப்பகுதியில் ‘பெர்னாண்டோ’ என்ற பரம்பரைப் பெயருடன் வாழ்ந்து வந்த சிங்களவர் இந்த ஆலயத்தை பராமரித்து வந்துள்ளார். பெர்ணான்டோவுக்குப் பின், இக்கோயிலை காமினி பெர்ணாண்டோ என்பவர் பராமரிந்து வந்தார்.
போர்த்துக்கேயர் இத்திருத்தலத்தை நிர்மூலமாக்கியதை நினைவுறுத்தும் சித்திரங்கள் இக்கோயிலில் வரையப்பட்டுள்ளன. இந்த ஆலயம் மிகவும் பழமையும் தொன்மையும் வாய்ந்த ஆலயம் என்பதற்கு சான்றாக இந்த ஆலயத்தில் உள்ள ஆலமரம் விளங்குகிறது. இந்த ஆலமரத்தின் அடிவாரத்திலே விநாயகர் கோயில் உள்ளது.
அகழ்வாய்வுகள்
1980 ஆம் ஆண்டு சிவன் ஆலயம் அமைப்பதற்கு நிலத்தை அகழ்ந்தபோது உடைந்த நிலையிலுள்ள நந்தியும் சிவலிங்கத்தின் உடைந்த மேல் பகுதியும் மேலும் பல கோயிற் படிமங்களும் கிடைத்தன. இவ்வாறு அகழ்ந்தபோது கிடைத்த அம்மன் சிலையொன்று தொல்பொருள் காட்சியகத்தில் உள்ளது. அகழும்போது ஏற்பட்ட தாக்கத்தினால் அச்சிலை சேதமுற்றது. இச்சிலை 11, 12 ஆம் நூற்றாண்டுகளைச் சேர்ந்தது எனச் சான்றுபடுத்தப்பட்டுள்ளது. 1984 ஆம் ஆண்டு நிலத்தை அகழ்ந்தபோது கிடைத்த ஆவுடையார் இவ்வாலயத்தின் மூலமூர்த்தியானார்.
சிவாலயம் இருந்த இந்த இடத்திலே 1717 ஆம் ஆண்டு முருகனுக்கு கோயில் ஒன்று அமைக்கப்பட்டுள்ளது. இதனை இப்பகுதியில் உள்ள சிங்களவர்கள் கொனாபெந்தி கத்தரகம தேவாலய என்று அழைத்தனர். இன்று இது மருவி கோணாகோயில் என்று அழைக்கப்படுகின்றது.
ரிஷ்யசிருங்கர் (திரைப்படம்)
இராமாயணத்தில் வரும் முக்கிய கதாப்பாத்திரமான ரிஷ்யசிருங்கர் 1941 ஆம் ஆண்டு வெளிவந்த தமிழ்த் திரைப்படமாகும். எஸ். சௌந்தர்ராஜன் இயக்கத்தில் வெளிவந்த இத்திரைப்படத்தில் ரஞ்சன், எஸ். பாலச்சந்தர் மற்றும் பலரும் நடித்திருந்தனர். நியூடோன் ஸ்டூடியோவில் தயாரிக்கப்பட்ட இப்படப் பாடல்களை இயற்றியவர் பாபனாசம் ராஜகோபால் ஐயர்.
பாத்திரங்கள்
ரிஷ்யசிருங்கர் திரைப்படத்தில் நடிததவர்களும், அவர்கள் ஏற்றுக் கொண்ட பாத்திரங்களும்:
பாடல்கள்
இத்திரைப்படத்தில் வரும் பாடல்களை இயற்றியவர் பாபனாசம் ராஜகோபால் ஐயர்.
உசாத்துணை
பகுப்பு:1941 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
பி. வி. கராந்த்
இவர் தேசிய நாடகப் பள்ளியின் (1962) பழைய மாணவராகவும் பின்னர் அதன் இயக்குநராகவும் இருந்தார். பல வெற்றிகரமான நாடகங்களை இயக்கியுள்ள இவர், கன்னட சினிமாவில் விருது பெற்ற பல படைப்புகளை இயக்கியுள்ளார். இந்திய அரசு இவருக்கு பத்மஸ்ரீ விருது வழங்கியது.
சுயசரிதை
1929 ஆம் ஆண்டில் தெற்கு கன்னட மாவட்டத்தின் பந்த்வால் வட்டத்தில் பாபுகோடிக்கு அருகிலுள்ள மஞ்சி என்ற கிராமத்தில் பிறந்த கராந்தின் நாடகத்துறையின் ஆர்வம் சிறு வயதிலேயே தொடங்கியது. இவர் மூன்றாம் பருவத்தில் படிக்கும்போதே நாடகத்துடனான இவரது முதல் முயற்சி - பி.கே.நாராயணன் இயக்கிய நன்னா கோபாலா என்ற நாடகத்தில் நடித்தார்.
பின்னர் இவர் வீட்டை விட்டு ஓடிவந்து புகழ்பெற்ற குப்பி வீரண்ணா நாடக நிறுவனத்தில் சேர்ந்தார். அங்கு இவர் ராஜ்குமார் உடன் பணிபுரிந்தார். அவர் ஒரு புதிய வாழ்க்கையைத் தொடங்கினார்.
குப்பி வீரண்ணா இவரை கலையில் முதுகலைப் பட்டம் முடிக்க வாரணாசிக்கு அனுப்பினார். அங்கு குரு ஓம்கார்நாத் தாக்கூரின் கீழ் இந்துஸ்தானி இசையில் பயிற்சியும் பெற்றார்.
அதன்பிறகு, கராந்த் தனது மனைவி பிரேமா கராந்துடன் பெங்களூருவின் பழமையான நாடகக் குழுக்களில் ஒன்றான "பெனக்கா" என்பதை அமைத்தார். இது பெங்களூரு நகர கலாவிடருவின் சுருக்கமாகும். பின்னர், பிரேமா டெல்லியில் கற்பித்தல் பணியை மேற்கொண்டார். தொடர்ந்து கராந்தை தேசிய நாடகப் பள்ளி மூலம் ஆதரித்தார். இவர் தேசிய நாடகப் பள்ளியில் பட்டம் பெற்ற பிறகு திரும்பினார். இறுதியில் அதன் இயக்குநரானார்.
பின்னர் அவர் 1962 இல் புது தில்லியில் உள்ள தேசிய நாடகப் பள்ளியில் (என்.எஸ்.டி) பட்டம் பெற்றார். பின்னர் இப்ராஹிம் அல்காசி தலைமையில். 1969 மற்றும் 1972க்கும் இடையில், இவர் புது தில்லியிலுள்ள சர்தார் படேல் வித்யாலயாவில் நாடக பயிற்றுநராக பணியாற்றினார். பின்னர், இந்த இணை பெங்களூருக்கு திரும்பியது. இங்கே கராந்த் சில திரைப்படங்களில் நடிப்பது மற்றும் இசையமைப்பது போன்ற முயற்சிகளில் இடுபட்டார். இந்த முயற்சிகளில் கிரீஷ் கர்னாட் மற்றும் யு. ஆர். அனந்தமூர்த்தி போன்றவர்களுடன் தொடர்பு கொண்டிருந்தார்.
பின்னர் இவர் தேசிய நாடகப் பள்ளிக்கு திரும்பினார். இந்த முறை 1977 இல் அதன் இயக்குநராக இருந்தார். தேசிய நாடகப் பள்ளியின் இயக்குநராக, கராந்த் இந்தியாவின் தொலைதூர மூலைகளுக்கு அரங்குகளை அழைத்துச் சென்றார். தமிழ்நாட்டில் மதுரை போன்ற தொலைதூர இடங்களில் பல பட்டறைகளை நடத்தினார். தேசிய நாடகப் பள்ளியின் இயக்குநராக பணியாற்றிய பின்னர், மத்தியப் பிரதேச அரசு அவரை பாரத பவனின் உதவியுடன் இரங்கமண்டலம் தகவல் தொடர்பு அமைப்பிற்குத் தலைமை தாங்க அழைத்தது.
விருதுகள் மற்றும் கௌரவங்கள்
1981இல் இந்திய அரசு இவருக்கு பத்மசிறீ விருது வழங்கி கௌரவித்தது. 1976இல் மத்திய பிரதேச அரசு காளிதாஸ் சம்மன் விருது வழங்கியது. 1976இல் கர்நாடக அரசு குப்பி வீரண்ணா விருது வழங்கியது. 1976இல் சங்கீத நாடக் அகாடமி விருது வழங்கப்பட்டது
வெளி இணைப்புகள்
பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:தட்சிண கன்னட மாவட்ட நபர்கள் பகுப்பு:1929 பிறப்புகள் பகுப்பு:2002 இறப்புகள் பகுப்பு:கன்னடத் திரைப்பட இயக்குநர்கள் பகுப்பு:கன்னடத் திரைப்பட இசையமைப்பாளர்கள் பகுப்பு:கன்னட மக்கள் பகுப்பு:சங்கீத நாடக அகாதமி விருது பெற்றவர்கள் பகுப்பு:பத்மசிறீ விருது பெற்ற கலைத் துறையினர்
செருமேனியம் இருபுளோரைடு
செருமேனியம் இருபுளோரைடு (Germanium difluoride) என்பது GeF2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். செருமேனியமும் புளோரினும் சேர்ந்து இச்சேர்மம் உருவாகிறது. வெண்மை நிறத்தில் காணப்படும் இது 110 பாகை செல்சியசு வெப்பநிலையில் உருகுகிறது. செருமேனியம் டெட்ராபுளோ செருமேனியம் தூலைச் சேர்த்து 150 முதல் 300 பாகை செல்சியசு வெப்பநிலையில் வினைபுரியச் செய்தால் செருமேனியம் இருபுளோரைடு உருவாகிறது.
கட்டமைப்பு
P212121 (எண். 19) என்ற இடக்குழுவில் oP12 என்ற பியர்சன் குறியீடுயும் அணிக்கோவை அளவுருக்கள் a = 0.4682 நானோமீட்டர், b = 0.5178 நானோமீட்டர், c = 0.8312 நானோமீட்டர், Z = 4 (ஓர் அலகு கூட்டிற்கு நான்கு கட்டமைப்பு அலகுகள்) என்ற அணிக்கோவை அளவுருக்களில் செஞ்சாய்சதுர படிகங்களாக செருமேனியம் இருபுளோரைடு படிகமாகிறது. இதன் படிக அமைப்பு வலுவான பலபடிசார் GeF3 பட்டைக்கூம்பு சங்கிலிகளால் இயற்றப்பட்டதாக அடையாளப்படுத்தப்படுகிறது. பட்டைக்கூம்பில் உள்ள புளோரின் அணுக்களில் ஒன்று அருகாமையிலுள்ள இரண்டு சங்கிலிகளால் அவற்றுக்கிடையே வலிமை குறைந்த இணைப்புகளை வழங்குவதன் மூலமாக பகிரப்படுகிறது. P41212 (எண். 92) என்ற இடக்குழுவும், tP12 என்ற பியர்சன் குறியீடும், a = 0.487 நானோமீட்டர், b = 0.6963 நானோமீட்டர், c = 0.858 நானோமீட்டர் என்ற அணிக்கோவை அளவுருக்களும் கொண்ட GeF2 சேர்மத்தின் மற்றொரு அரிதான படிக வடிவம் நாற்கோணக சீர்மை வடிவமாகும்.
மேற்கோள்கள்
பகுப்பு:செருமேனியம் சேர்மங்கள் பகுப்பு:புளோரைடுகள் பகுப்பு:உலோக ஆலைடுகள்
கணினி வலையமைப்பு
கணினி வலையமைப்பு (Computer network) என்பது இரண்டு அல்லது அதற்கு மேற்பட்ட கணினிகளை ஒன்றுடன் ஒன்று இணைத்து தகவல் அல்லது தரவுகளைப் பரிமாறிக் கொள்ள வகை செய்யும் ஒரு வலை அமைப்பு ஆகும். கணினி வலையமைப்பை கம்பி வலையமைப்பு (Wired Network) அல்லது கம்பியற்ற(மின்காந்த அலை) வலையமைப்பு(Wireless Network) என்று மேலோட்டமாக இரு வகையாகப் பிரிக்கலாம். வலையமைப்புகளை பல பிரிவுகளில் வகைப் படுத்தலாம். கீழே அந்த பிரிவுகளைக் காணலாம்.
வலையமைப்பின் வரலாறு
கணிணி வலையமைப்பு தன்னிறைவு பெறுவதற்கு முன் தகவல்களை கணினி அல்லது  கணக்கீடு எந்திரங்களின் இடையே பரிமாற்ற மனிதப் பயனர்களின் உதவி தேவையாய்  இருந்தது. இன்று தகவல்களை கணினி அமைப்பின் இடையே பரிமாற்றம் செய்ய வலையமைப்பு பயன்படுத்தப்படுகின்றது.
திறந்த அமைப்பு இடைப்பிணைப்புப் படிமம் (OSI Model)
பலவகை இயக்க மென்பொருள் அமைப்புகளும் (Operating Systems), வலையமைப்பிற்கான வன்பொருள் அமைப்புகளும் (Networking Hardware), நெறிமுறை அடுக்குகளும் பல்கிப் பெருகி விட்ட கணினி உலகில், கணினிகள் மற்றும் அவற்றில் இயங்கும் மென்பொருட்களை வடிவமைப்போர் சக கணினியுடன் இணைப்பு பெறும் முறை, அக் கணினியின் வன்பொருள் அமைப்பு, அதன் இயக்க மென்பொருட்களின் வடிவமைப்பு மற்றும் தனித்தன்மைகளைப் பற்றித் தெரிந்து கொள்ளத் தேவையில்லாமல் மென்பொருட்களை வடிவமைக்க வகை செய்யவே இந்தப் படிமம் வடிவமைக்கப்பட்டது.
இந்தப் படிமத்தின் முக்கிய நோக்கங்கள்:
இந்தப் படிமத்திலுள்ள ஏழு கட்டங்களாவன:
மேற்கோள்கள்
Superscript text
புறச் சுட்டிகள்
பகுப்பு:கணினிப் பிணையமாக்கம் பகுப்பு:கணினி வலையமைப்பு
கிழக்கு இம்பால் மாவட்டம்
அரசியல்
இந்த மாவட்டம் உள் மணிப்பூர் மக்களவைத் தொகுதிக்கு உட்பட்டது. .
இணைப்புகள்
பகுப்பு:மணிப்பூர் மாவட்டங்கள் பகுப்பு:கிழக்கு இம்பால் மாவட்டம்
சைவ ஆகமங்கள்
சைவ ஆகமங்கள் என்பவை சிவ வழிபாட்டின் முக்கியத்துவத்தினையும், சிவாலயம் அமைக்கும் விதம், பூஜை முறைகள், அபிசேகம், அலங்கார கொள்கைகளையும் விளக்குகின்ற நூல் வகையாகும். சிவாலயங்களில் செய்யப்படும் அனைத்தும் சைவ ஆகமங்களைப் பின்பற்றியே செய்யப்படுகின்றன. சிவாச்சாரியார்களை தேர்ந்தெடுத்தல் முதற்கொண்டு அனைத்தும் இதில் அடங்குகின்றன.
மாணிக்கவாசகர் ஆகமம் ஆகி நின்று அன்னிபான் எனவும் மண்ணுமாமலை மகேந்திரமதனிற் கொள்ள ஆகமம் தோற்றுவித்தருளியும் எனப் பாடுகின்றார்.
சைவ ஆகம பிரிவுகள்
சைவ ஆகமங்கள் இரு பெரும் பிரிவுகளாகப் பிரிக்கப்படுகின்றன.
ருத்திரபேத ஆகமங்கள்
காமிக ஆகமமானது, சிவ - உருத்திர ஆகமங்களையும், அவற்றின்  எண்ணிக்கையையும், உபதேசிக்கப்பட்டோரையும் வருமாறு கூறுகின்றது. (1:30-)
ஆதாரங்கள்
பகுப்பு:சைவ ஆகமங்கள் பகுப்பு:இந்து சமய நூல்கள் பகுப்பு:ஆகமங்கள்
தீனதயாள் உபாத்தியாயா
பண்டிட் தீனதயாள் உபாத்தியாயா, (Pandit Deendayal Upadhyaya) (25 செப்டம்பர் 1916 – 11 பிப்ரவரி 1968) இந்தியத் தத்துவ அறிஞர், பொருளாதார வல்லுநர், சமுகவியலாளர், வரலாற்று ஆசிரியர், இதழாளர் மற்றும் அரசியல் அறிவியலாளர் போன்ற பன்முகத் தன்மையாளர். பாரதிய ஜன சங்கம் கட்சித் தலைவர்களில் முதன்மையானவர். தற்போதைய பாரதிய ஜனதா கட்சியின் முன்னோடித் தலைவர்களில் ஒருவர்.
இராஸ்டிரிய சுயம்சேவாக் சங்கம்
1942ஆம் ஆண்டிலிருந்து ராஷ்டிரிய சுயம்சேவாக் சங்கத்தில் தன்னை முழுமையாக அர்பணித்துக் கொண்டார். நாக்பூரில் உள்ள ராஸ்டிரிய சுயம் சேவக் சங்கத்தின் மாநில அமைப்பில் இரண்டாண்டு பயிற்சிக்குப் பின் முழு நேரப் பிரச்சாரகர் ஆனார்.
தேசிய விழிப்புணர்ச்சியை மக்களிடையே ஏற்படுத்த இராஷ்டிர தர்மா  எனும் மாத இதழை, 1940இல்  லக்னோவில் தொடங்கினார். பின்னர் பஞ்சஜன்யா எனும் வார இதழையும், சுதேசி  எனும் நாளிதழையும் தொடங்கினார்.
தத்துவம்
ஒருங்கிணைந்த மனிதநேயம் என்பது உபாத்யாயால் அரசியல் வேலைத்திட்டமாக வடிவமைக்கப்பட்டு 1965 ஆம் ஆண்டில் ஜனசங்கத்தின் அதிகாரப்பூர்வ கோட்பாடாக ஏற்றுக்கொள்ளப்பட்ட கருத்துகளின் தொகுப்பாகும். உபோதயா காந்திய கொள்கைகளான சர்வோதயா (அனைவரின் முன்னேற்றம்), சுதேசி (இந்தியமயமாக்கல்), மற்றும் கிராம ஸ்வராஜ் (கிராம சுய ஆட்சி) போன்றவற்றைக் கடன் வாங்கினார், மேலும் இந்த கொள்கைகள் கலாச்சார-தேசிய விழுமியங்களுக்கு அதிக முக்கியத்துவம் கொடுப்பதற்காக தேர்ந்தெடுக்கப்பட்டவை. இந்த மதிப்புகள் ஒரு நிறுவனமாக ஒரு தனிநபரின் மறுக்கமுடியாத அடிபணியலை அடிப்படையாகக் கொண்டிருந்தன.
மைய கட்டத்தில் ஒரு மனிதனுடன் ஒரு பூர்வீக பொருளாதார மாதிரியை உருவாக்குவது இந்தியாவுக்கு மிக முக்கியமானது என்று உபாத்யாய கருதினார். இந்த அணுகுமுறை இந்த கருத்தை சோசலிசம் மற்றும் முதலாளித்துவத்திலிருந்து வேறுபட்டது. ஒருங்கிணைந்த மனிதநேயம் ஜான் சங்கத்தின் அரசியல் கோட்பாடாக ஏற்றுக்கொள்ளப்பட்டது மற்றும் பிற எதிர்க்கட்சிகளுக்கான புதிய திறந்த தன்மை 1970 களின் முற்பகுதியில் இந்து தேசிய இயக்கத்திற்கு ஒரு கூட்டணியை சாத்தியமாக்கியது. முக்கிய காந்திய சர்வோதயா இயக்கம் ஜே. பி. இது இந்து தேசியவாத இயக்கத்தின் முதல் பெரிய பொது முன்னேற்றமாக கருதப்பட்டது.
ஜன சங்கம்
1951ஆம் ஆண்டில் சியாமா பிரசாத் முகர்ஜி, பாரதிய ஜனசங்க கட்சியை நிறுவிய போது, தீனதயாள் உபாத்தியாயா கட்சியின் பொதுச் செயலர் ஆனார். தீனதயாள் உபாத்யாயா குறித்து சியாமா பிரசாத் முகர்ஜி கூறும் போது இரண்டு தீனதயாள் உபாத்யாயாக்கள் இருந்திருந்தால், இந்தியாவின் அரசியல் முகம் மாறியிருக்கும் என்றார். 1953இல் சியாமா பிரசாத் முகர்ஜி மறைந்த பின்னர், ஜன சங்கம் கட்சியின் தலைவரானார்.
இறப்பு
1967 டிசம்பரில், பிஜேஎஸ் தலைவராக உபாத்யய தேர்ந்தெடுக்கப்பட்டார். பிப்ரவரி 10, 1968 அன்று, லக்னோவில் அவர் பாட்னாவுக்கான சீல்டா எக்ஸ்பிரஸில் ஏறினார். அதிகாலை 2:10 மணியளவில் இந்த ரயில் முகலசரை சென்றடைந்தது, ஆனால் உபாத்யாயா அதில் இல்லை. ரயில் வந்த 10 நிமிடங்களுக்குப் பிறகு, உத்தரப்பிரதேசத்தின் முகலசராய் சந்தி ரயில் நிலையம் அருகே அவரது உடல் கண்டுபிடிக்கப்பட்டது, ரயில் நிறுத்தப்பட்ட பிளாட்பாரத்தின் முடிவில் இருந்து 748 அடி தூரத்தில் ஒரு இழுவை கம்பத்தின் அருகே கிடந்தது. அவர் கையில் ஐந்து ரூபாய் நோட்டைப் பிடித்துக் கொண்டிருந்தார். அவர் கடைசியாக நள்ளிரவுக்குப் பிறகு ஜான்பூரில் உயிருடன் காணப்பட்டார்.
ரயில் முகலாயராய் நிலையத்திற்குள் நுழைவதற்கு சற்று முன்னதாக உபாத்யாவை கொள்ளையர்களால் பயிற்சியாளருக்கு வெளியே தள்ளியதாக மத்திய புலனாய்வு பிரிவு (சிபிஐ) விசாரணைக் குழு கண்டறிந்தது; அதே பயிற்சியாளரின் பக்கத்து அறையில் பயணித்த ஒரு பயணி ஒரு மனிதனைக் கண்டார் (பின்னர் பாரத் லால் என அடையாளம் காணப்பட்டது) முகலசரையில் உள்ள உபாத்யாயாவின் அறைக்குள் நுழைந்து அவரது கோப்பு மற்றும் படுக்கையுடன் நடந்து செல்லுங்கள். சிபிஐ பின்னர் பாரத் லால் மற்றும் அவரது கூட்டாளியான ராம் அவத் ஆகியோரை கைது செய்து, கொலை மற்றும் திருட்டு குற்றச்சாட்டுகளை சுமத்தியது. அவர் தனது பையைத் திருடியதைப் பிடித்து, போலீசில் புகார் செய்வதாக மிரட்டியபின், உபாத்யாயாவை ரயிலிலிருந்து வெளியே தள்ளியதாக அவர்கள் ஒப்புக்கொண்டனர். இருப்பினும், குற்றம் சாட்டப்பட்ட இருவருமே ஆதாரம் இல்லாததால் கொலைக் குற்றச்சாட்டுகளில் இருந்து விடுவிக்கப்பட்டனர். பரத் லால் மட்டும் உடைமைகளை திருடிய குற்றவாளி எனக் கூறி அலகாபாத் உயர்நீதிமன்றத்தில் மேல்முறையீடு செய்தார். அமர்வு நீதிபதி தனது தீர்ப்பில் "குற்றம் சாட்டப்பட்டவர்களுக்கு எதிராக கொலை குற்றம் நிரூபிக்கப்படவில்லை, கொலை பற்றிய உண்மையின் பிரச்சினை இன்னும் உள்ளது" என்று குறிப்பிட்டார்.
70 க்கும் மேற்பட்ட எம்.பி.க்கள் விசாரணை ஆணையத்தை கோரினர். இதற்கு இந்திய அரசு ஒப்புக் கொண்டு நீதிபதி ஒய்.வி. ஆணைக்குழுவின் ஒரே உறுப்பினராக பம்பாய் உயர்நீதிமன்றத்தின் சந்திரசூட். சந்திராச்சுட் தனது கண்டுபிடிப்புகளில் உபாத்யா ஒரு வண்டி கதவின் அருகே நின்று ஓடும் ரயிலிலிருந்து வெளியே தள்ளப்பட்டு, இழுவை கம்பத்தில் மோதி உடனடியாக இறந்துவிட்டதாக தெரிவித்தார். இறப்பு மற்றும் திருட்டு சட்டத்தில் ஒரு சம்பவத்தை உருவாக்கியது என்றும், "ஸ்ரீ உபாத்யாயாவின் கொலையில் ஏதேனும் அரசியல் இருந்ததாக எழுந்த குற்றச்சாட்டை ஆதரிக்க எனக்கு முன் எதுவும் வரவில்லை என்று ஒரு குறிப்பிட்ட அளவு நம்பிக்கையுடன் சொல்ல முடியும். சந்தேகத்திற்கு இடமின்றி, அவருக்கு அரசியல் இருந்தது போட்டியாளர்கள் ஆனால் அவரது மரணம் வெறும் திருடர்களின் சொறி மற்றும் விரிவான கைவேலை. " சிபிஐ, கவனத்துடன் மற்றும் புறநிலைத்தன்மையுடன் விசாரணையை நடத்தியது என்று அவர் கூறினார்.
2017 ஆம் ஆண்டில், உபாத்யாயாவின் மருமகளும் பல அரசியல்வாதிகளும் அவரது கொலையில் புதிய விசாரணை கோரினர்.
தீனதயாள் பெயர் தாங்கிய நிறுவனங்கள்
பண்டிட் தீனதயாள் உபாத்தியாயாவின் நினைவைப் போற்றும் விதமாக பல நிறுவனங்களுக்கு அவர் பெயர் சூட்டப்பட்டுள்ளது.
வெளி இணைப்புகள்
பகுப்பு:1916 பிறப்புகள் பகுப்பு:1968 இறப்புகள் பகுப்பு:இந்திய அரசியல்வாதிகள் பகுப்பு:பாரதிய ஜனதா கட்சி அரசியல்வாதிகள் பகுப்பு:இந்திய நாடாளுமன்றம் பகுப்பு:இந்துத்துவம் பகுப்பு:இந்தியாவில் கொலை செய்யப்பட்ட அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:ராஷ்டிரிய சுயம்சேவாக் சங்கம் பகுப்பு:ராஷ்டிரிய சுயம்சேவாக் சங்கத்தினர்
கேடிஎம் இடிஎஸ்
கேடிஎம் இடிஎஸ் அல்லது இடிஎஸ், (மலாய்: ETS Perkhidmatan Tren Elektrik KTM ஆங்கிலம்: ETS KTM Electric Train Service; சீனம்: 电动列车服务); என்பது மலேசியத் தீபகற்பத்தில் நகரங்களுக்கு இடையிலான மின்சாரத் தொடருந்து சேவைகளை வழங்கும் மலேசியப் போக்குவரத்து அமைப்பு ஆகும். மலாயா தொடருந்து நிறுவனம் (Keretapi Tanah Melayu Berhad) (KTMB) எனும் நிறுவனத்தினால் இந்தச் சேவை நடத்தப்படுகிறது.
இந்த நிறுவனம் பன்முக மின்சாரத் தொடருந்துகளை (Electric Multiple-Unit) (EMU) பயன்படுத்துகிறது. மலேசிய தொடருந்து நிறுவனத்தால் இயக்கப்படும் இரண்டாவது மின்சார தொடருந்து சேவையாகும். இதற்கு முன்னர் கேடிஎம் கொமுட்டர் (KTM Komuter சேவை); மற்றும் கேடிஎம் இண்டர்சிட்டி (KTM Intercity) சேவை; ஆகிய இரு சேவைகள் பயன்பாட்டில் இருந்தன.
பொது
கேடிஎம் இடிஎஸ், மலேசியாவின் வேகமான தொடருந்து சேவையாகும். தீபகற்ப மலேசியாவில் கிம்மாஸ் மற்றும் பாடாங் பெசார் இடையே மின்மயமாக்கப்பட்ட மேற்கு கடற்கரை தொடருந்து வழித்தடத்தின் இரட்டைப் பாதையில் இது செயல்படுகிறது. இதற்கு முன்பு கேடிஎம் இண்டர்சிட்டி சேவை வழங்கியது.
இந்தச் சேவை தற்போது கேடிஎம் இண்டர்சிட்டி பிரிவால் இயக்கப் படுகிறது. இது முன்னர் இடிஎஸ் நிறுவனத்தால் (ETS Sendirian Berhad) இயக்கப்பட்டது. அப்போது மலாயா தொடருந்து நிறுவனம், அதன் முழு உரிமையாளராக இருந்தது.
வெளி இணைப்புகள்
பகுப்பு:மலேசிய நிறுவனங்கள் பகுப்பு:மலேசியாவில் போக்குவரத்து‎ பகுப்பு:மலேசியாவில் தொடருந்து போக்குவரத்து‎
ஸ்ரீ நைனா தேவிஜி சட்டமன்றத் தொகுதி
ஸ்ரீ நைனா தேவிஜி சட்டமன்றத் தொகுதி (Sri Naina Deviji Assembly constituency) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது பிலாஸ்பூர் மாவட்டத்தில் உள்ளது. ஹமீர்ப்பூர் மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 49 ஆகும்.
மேற்கோள்கள்
பகுப்பு:இமாச்சலப் பிரதேச சட்டமன்றத் தொகுதிகள் பகுப்பு:பிலாஸ்பூர் மாவட்டம், இமாச்சலப் பிரதேசம்
விடலைப் பருவ நாடகம்
விடலைப் பருவ நாடகம் (Teen drama) டீன் ஏஜ் நாடகம் என்பது விடலைப் பருவ கதாபாத்திரங்களுக்கு முக்கிய கவனம் செலுத்தி எடுக்கப்படும் ஒரு வகை நாடகத் தொடர் ஆகும். இந்த வகை நாடகம்1990 களின் முற்பகுதியில் முக்கியத்துவம் பெற்றது, குறிப்பாக பாக்ஸ் தொலைக்காட்சி தொடரான பெவர்லி ஹில்ஸ், 90210 என்ற தொடர் 1986 ஆம் ஆண்டு ஒளிபரப்பானது. இந்த வகை தொடரின் வெற்றிக்கு பிறகு, தொலைக்காட்சி எழுத்தாளர்களும் மற்றும் தயாரிப்பாளர்களும் இந்த புதிய வகை தொடர்கள் மீது கவனம் செலுத்தப்பட்டது. கடந்த காலங்களில், இளைஞர்களை மையமாகக் கொண்ட பெரும்பாலான தொடர்கள் சிட்காம்களாக இருந்தன, அதே நேரத்தில் நாடகத் தொடர்களில் இளம் பருவத்தினர் பொதுவாக பெரியவர்களையும் குழந்தைகளையும் உள்ளடக்கிய ஒரு பெரிய குழுமத்தின் ஒரு பகுதியாக இருந்தனர்.
பெரும்பாலும், விடலைப் பருவ நாடகங்களில் நாடகத் தொடர் கூறுகள் உள்ளன, பல அத்தியாயங்களில் பரவியிருக்கும் ஒன்று அல்லது அதற்கு மேற்பட்ட கதை வளைவுகளை உள்ளடக்கியது. இந்த நாடகங்கள் இளம் கதாபாத்திரங்கள் தங்கள் நட்பு மற்றும் காதல் ஆகியவற்றில் வரும் பிரச்சனைகள் மற்றும் ஏற்றத் தாழ்வுகளைக் எப்படி கையாளுகின்றார்கள், அதே சமயம் இளமைப் பருவத்தி னர்கள் மேற்கொள்ளும் சவால்களை சுற்றியும் கதை சொல்லப்படுகின்றது. அறிவியல் புனைவு, கனவுருப்புனைவு, அதிரடி, பள்ளிக்காலம் மற்றும் சாகசம் போன்ற கருப்பொருள்களை கொண்டு பல பாணியில் நாடகங்கள் தயாரிக்கப்படுகின்றது.
தமிழ் தொலைக்காட்சித் துறை
இந்த வகைத் தொடர்கள் தமிழ் தொலைக்காட்சித் துறையில் தயாரிப்பது மிகக்குறைவு. 2000 ஆம் ஆண்டு காலப்பகுதியில் விஜய் தொலைக்காட்சி யில் கனா காணும் காலங்கள் என்ற முதல் விடலைப் பருவ நாடகம் ஒளிபரப்பானது. இந்த தொடரின் வெற்றியை தொடர்ந்து கனா காணும் காலங்கள் கல்லூரியின் கதை,  கனா காணும் காலங்கள் கல்லூரி சாலை, கள்ளிக்காட்டு பள்ளிக்கூடம், காதல் சார்ந்த இது ஒரு காதல் கதை, காதலிக்க நேரமில்லை, அன்பே வா போன்ற தொடர்களும் சன் தொலைக்காட்சியில் ஒளிபரப்பான கல்லூரி காலம், ஜெயா தொலைக்காட்சியில் ஒளிபரப்பான கனவுகள் ஆயிரம், கிருஷ்ணா காட்டேஜ் போன்ற தொடர்கள் இதற்குள் அடங்கும்.
சிங்கப்பூர் நாட்டு வசந்தம் தொலைக்காட்சியில் வெற்றி, காவியா, தில்லானா, கலாபக் காதலா, அகரம் போன்ற பல விடலைப் பருவ நாடகங்கள் தயாரிக்கப்பட்டுள்ளது. இந்த வகைத் நாடகங்கள் பல பருவங்களாக ஒளிபரப்பாகியுள்ளது.
வ. பொன்னம்பலம்
'''வி. பி. என்று அழைக்கப்படும் வ. பொன்னம்பலம்''' (டிசம்பர் 18, 1930 - மார்ச் 5, 1994) இலங்கை அரசியல்வாதியும், பொதுவுடமைவாதியும், ஆசிரியரும் ஆவார். இவர் இலங்கை கம்யூனிஸ்ட் கட்சியின் யாழ்ப்பாண மாவட்டத்துக்கான செயலராகப் பணியாற்றியவர்.
வாழ்க்கைக் குறிப்பு
யாழ்ப்பாணம் மாவட்டம், அளவெட்டி என்ற ஊரில் வல்லிபுரம், பொன்னம்மா ஆகியோருக்குப் பிறந்தவர் பொன்னம்பலம். ஆரம்பக் கல்வியை குருநாகலில் உள்ள திருக்குடும்பக் கன்னியர் மடப் பாடசாலையிலும், பின்னர் அளவெட்டி அருணோதயக் கல்லூரியில் 8 ஆம் வகுப்பு வரையும் கற்றார். பின்னர் சுன்னாகம் ஸ்கந்தவரோதயா கல்லூரியில் சேர்ந்து உயர்தரத்தைப் படித்தார். இவருக்கு வயதில் மூத்தவரும் நண்பருமான அளவெட்டியைச் சேர்ந்த விஜயரெத்தினம், மற்றும் ஆசிரியர் என். எஸ். கந்தையா போன்றோரின் இடதுசாரிச் சிந்தனைகளால் கவரப்பட்டார்.